pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีสนับสนุนข้อเสนอ การสนับสนุนแผนแม่บทโครงการเสนอชื่อครูบาเจ้าศรีวิชัยเป็นบุคคลสำคัญของโลก
วันศุกร์ที่ 17 มีนาคม 2566
17/03/2566
นายกรัฐมนตรีสนับสนุนข้อเสนอ การสนับสนุนแผนแม่บทโครงการเสนอชื่อครูบาเจ้าศรีวิชัยเป็นบุคคลสําคัญของโลก
นายกรัฐมนตรีสนับสนุนข้อเสนอ การสนับสนุนแผนแม่บทโครงการเสนอชื่อครูบาเจ้าศรีวิชัยเป็นบุคคลสําคัญของโลก
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (17 มีนาคม 2566) เวลา 12.40 น. ณ วัดพระธาตุดอยสุเทพราชวรวิหาร ตําบลสุเทพ อําเภอเมืองเชียงใหม่ จังหวัดเชียงใหม่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับฟังข้อเสนอการสนับสนุนแผนแม่บทโครงการเสนอชื่อครูบาเจ้าศรีวิชัยเป็นบุคคลสําคัญของโลก กลุ่ม 10 จังหวัดภาคเหนือ จากพระเทพรัตนนายก เจ้าอาวาสวัดพระธาตุหริภุญชัยวรมหาวิหาร จังหวัดลําพูน ในฐานะประธานมูลนิธิครูบาเจ้าศรีวิชัย และอาจารย์ ดร.อัครสิทธิ์ บุญส่งแท้ ผู้อํานวยการสถาบันวิจัยและพัฒนามหาวิทยาลัยราชภัฏเชียงใหม่ สํานักศิลปะและวัฒนธรรม มหาวิทยาลัยราชภัฏเชียงใหม่ รายงานแนวทางการดําเนินงานโครงการเสนอชื่อครูบาเจ้าศรีวิชัยเป็นบุคคลสําคัญของโลก
ภายหลังรับฟังบรรยายสรุปฯ นายกรัฐมนตรีกล่าวมอบนโยบายตอนหนึ่งว่า รัฐบาลพร้อมสนับสนุน โครงการเสนอชื่อครูบาเจ้าศรีวิชัยเป็นบุคคลสําคัญของโลก พร้อมกล่าวชื่นชมว่าเป็นโครงการที่ดี เป็นการเชิดชูยกย่องบุคคลสําคัญของประเทศไทย ซึ่งครูบาศรีวิชัยเป็นพระภิกษุรูปหนึ่งที่เป็นที่เคารพบูชาอย่างยิ่งของพุทธศาสนิกชนชาวล้านนา เป็นแบบอย่างในการมีอุดมคติที่มุ่งมั่นเด็ดเดี่ยวในการปฏิบัติตามพระธรรมไทยทั่วประเทศ และเป็นผู้นําทางจิตวิญญาณในการอุทิศตนเพื่อบํารุงพระธรรมวินัยโดยได้นําธรรมคําสอนขององค์สมเด็จพระสัมมาสัมมาพุทธเจ้าเป็นแบบอย่างในการเสียสละ อดทนอดกลั้นในการบํารุงพระพุทธศาสนา ทําให้พุทธศาสนิกชนที่เดินทางตามแนวทางการปฏิบัติของท่าน มีความสามัคคีในหมู่คณะ มีความเสียสละเพื่อส่วนรวม เอื้ออาทรต่อกัน อยู่ร่วมกันอย่างสันติ แม้เกิดปัญหาก็จะแก้ไขปัญหาด้วยขันติธรรมและปัญญา
นายกรัฐมนตรีสั่งการให้กระทรวงมหาดไทย กระทรวงศึกษาธิการ กระทรวงการต่างประเทศและกระทรวงวัฒนธรรม รวมถึงหน่วยงานที่เกี่ยวข้องร่วมกันดําเนินการ โดยมอบหมายให้กระทรวงวัฒนธรรมเป็นเจ้าภาพหลักในการจัดทําแผนและรายละเอียดต่าง ๆ ให้ครอบคลุมและชัดเจน และเตรียมพร้อมการนําเสนอต่อการพิจารณา
ด้านรัฐมนตรีว่าการกระทรวงวัฒนธรรมรายงานต่อที่ประชุมว่า กระทรวงวัฒนธรรมได้เตรียมแผนดําเนินการไว้เรียบร้อยแล้ว ทั้งในส่วนของงบประมาณและรายละเอียดการนําเสนอ มีความพร้อมเป็นอย่างมาก
นายกรัฐมนตรีขอบคุณในความร่วมมือของทุกภาคส่วน พร้อมกล่าวย้ําว่าศาสนาพุทธเป็นศาสนาหลักของคนไทย สอนให้คนเป็นคนดีมีความรักความสามัคคี และอยู่ร่วมกันได้ด้วยความสงบ สถาบันศาสนามีส่วนสําคัญต่อจิตใจของประชาชน ฝากให้วัดช่วยกันทํานุบํารุงพระพุทธศาสนา สร้างความศรัทธา เป็นที่ยึดเหนี่ยวจิตใจของประชาชน พร้อมกันนี้ นายกรัฐมนตรีได้สั่งการให้ผู้นําท้องถิ่น หัวหน้าส่วนราชการ เร่งทําความเข้าใจกับประชาชนในพื้นที่ ช่วยกันแก้ไขปัญหาการเผาป่า ลดมลพิษสร้างอากาศที่ดีให้กลับคืนมา ถึงแม้ว่าจะเป็นเรื่องที่ทําได้ไม่ง่าย แต่ก็ไม่มีอะไรที่จะทําไม่ได้ ถ้าทุกคนร่วมมือกัน เพราะทุกคนคือคนไทย ไม่ว่าจะอยู่ที่ไหนต้องรักประเทศไทย ส่วนใครจะรักหรือไม่รักตนเองก็ไม่เป็นไร
รัฐบาลไทย-ข่าวทำเนียบรัฐบาล-นายกรัฐมนตรีนมัสการอนุสาวรีย์ครูบาศรีวิชัย นมัสการพระบรมธาตุดอยสุเทพ เพื่อความเป็นสิริมงคล ในโอกาสลงพื้นที่ตรวจราชการ จ.เชียงใหม่
วันศุกร์ที่ 17 มีนาคม 2566
17/03/2566
นายกรัฐมนตรีนมัสการอนุสาวรีย์ครูบาศรีวิชัย นมัสการพระบรมธาตุดอยสุเทพ เพื่อความเป็นสิริมงคล ในโอกาสลงพื้นที่ตรวจราชการ จ.เชียงใหม่
นายกรัฐมนตรีนมัสการอนุสาวรีย์ครูบาศรีวิชัย นมัสการพระบรมธาตุดอยสุเทพ เพื่อความเป็นสิริมงคล ในโอกาสลงพื้นที่ตรวจราชการ จ.เชียงใหม่
วันนี้ (17 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอิทธิพล คุณปลื้ม รัฐมนตรีว่าการกระทรวงวัฒนธรรม นางสาวตรีนุช เทียนทอง รัฐมนตรีว่าการกระทรวงศึกษาธิการ นายธนกร วังบุญคงชนะ รัฐมนตรีประจําสํานักนายกรัฐมนตรี พร้อมคณะ ลงพื้นที่ตรวจราชการจังหวัดเชียงใหม่
เวลา 10.15 น. นายกรัฐมนตรีนมัสการอนุสาวรีย์ครูบาศรีวิชัย ณ อนุสาวรีย์ครูบาศรีวิชัย ตําบลสุเทพ อําเภอเมืองเชียงใหม่ จังหวัดเชียงใหม่ เพื่อความเป็นสิริมงคล จากนั้น เวลา 10.40 น. นายกรัฐมนตรีนมัสการพระบรมธาตุดอยสุเทพ และถวายภัตตาหารเพลและเครื่องไทยธรรม ณ วัดพระธาตุดอยสุเทพราชวรวิหาร ตําบลสุเทพ อําเภอเมืองเชียงใหม่ จังหวัดเชียงใหม่ โดยนายกรัฐมนตรีได้สักการะสิ่งศักดิ์สิทธิ์ประจําพระธาตุดอยสุเทพ เวียนเทียนรอบพระธาตุฯ และถวายผ้าห่มพระธาตุดอยสุเทพ จากนั้น นายกรัฐมนตรีพร้อมคณะร่วมทําพิธีบําเพ็ญมหากุศลเจริญพุทธมนต์อุทิศถวายพระครูบาศรีวิชัยนักบุญแห่งล้านนา
รัฐบาลไทย-ข่าวทำเนียบรัฐบาล-ครม. เคาะอัตราค่าตอบแทนใหม่ “ผู้บริหาร-สมาชิกสภา อบต.” ปรับตามรายได้ อบต. เริ่มจ่าย 1 ต.ค. 66 เป็นต้นไป
วันศุกร์ที่ 17 มีนาคม 2566
ครม. เคาะอัตราค่าตอบแทนใหม่ “ผู้บริหาร-สมาชิกสภา อบต.” ปรับตามรายได้ อบต. เริ่มจ่าย 1 ต.ค. 66 เป็นต้นไป
.....
ที่ประชุมครม. (14 มี.ค. 66) เห็นชอบหลักการร่างระเบียบกระทรวงมหาดไทยว่าด้วย “เงินค่าตอบแทน” นายกองค์การบริหารส่วนตําบล รองนายกองค์การบริหารส่วนตําบล ประธานสภาองค์การบริหารส่วนตําบล รองประธานสภาองค์การบริหารส่วนตําบล สมาชิกสภาองค์การบริหารส่วนตําบล เลขานุการนายกองค์การบริหารส่วนตําบล และเลขานุการสภาองค์การบริหาร ส่วนตําบล (ฉบับที่ ..) พ.ศ. ....
.
โดยให้จ่ายเงินค่าตอบแทนตามบัญชี “อัตราค่าตอบแทนใหม่” ตั้งแต่วันที่ 1 ต.ค. 66 เป็นต้นไป และกําหนดช่วงอัตราเงินค่าตอบแทนขึ้นอยู่กับ “รายได้ของ อบต.” ซึ่งในปัจจุบันมี จํานวน 5,300 แห่ง แบ่งออกเป็น 6 ช่วง ประกอบด้วย
.
• รายได้ไม่เกิน 10 ล้านบาท
• รายได้เกิน 10 - 25 ล้านบาท (3,562 แห่ง)
• รายได้เกิน 25 - 50 ล้านบาท (525 แห่ง)
• รายได้เกิน 50 - 100 ล้านบาท (166 แห่ง)
• รายได้เกิน 100 - 300 ล้านบาท ( 30 แห่ง)
• รายได้เกิน 300 ล้านบาท (8 แห่ง)
.
การปรับอัตราค่าตอบแทนในครั้งนี้ นอกจากจะเป็นการสร้างความเสมอภาคและความเท่าเทียม เทียบเท่ากับองค์การบริหารส่วนจังหวัดหรือเทศบาลแล้วนั้น ยังเป็นการสร้างขวัญกําลังใจในการปฏิบัติงานของผู้บริหาร และสมาชิกสภา อบต. เนื่องจากไม่ได้มีการปรับค่าตอบแทนมานานกว่า 11 ปี โดยช่วงที่ผ่านมา กรมส่งเสริมการปกครองท้องถิ่นได้ดําเนินการ “รับฟังความคิดเห็น” ปรากฏว่า 92.20 % เห็นด้วยกับหลักการดังกล่าว
.
อ่านเพิ่มเติม คลิกhttps://www.thaigov.go.th/news/contents/details/66124
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​พ.ร.ก.ปราบปรามอาชญากรรมทางเทคโนโลยีเริ่มมีผลบังคับวันนี้(17 มี.ค.) นายกรัฐมนตรีขอบคุณทุกหน่วยงาน และธนาคารทุกแห่งร่วมกันกำหนดมาตรการดูแลประชาชน
วันศุกร์ที่ 17 มีนาคม 2566
17/03/2566
​พ.ร.ก.ปราบปรามอาชญากรรมทางเทคโนโลยีเริ่มมีผลบังคับวันนี้(17 มี.ค.) นายกรัฐมนตรีขอบคุณทุกหน่วยงาน และธนาคารทุกแห่งร่วมกันกําหนดมาตรการดูแลประชาชน
​พ.ร.ก.ปราบปรามอาชญากรรมทางเทคโนโลยีเริ่มมีผลบังคับวันนี้(17 มี.ค.) นายกรัฐมนตรีขอบคุณทุกหน่วยงาน และธนาคารทุกแห่งร่วมกันกําหนดมาตรการดูแลประชาชน แนะนับจากนี้ผู้ถูกมิจฉาชีพหลอกโอนเงินแจ้งแบงก์ระงับบัญชีได้ทันทีตลอด 24 ชม.
วันที่ 17 มีนาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อวันที่ 16 มี.ค. 66 ราชกิจจานุเบกษาได้เผยแพร่พรระราชกําหนด (พ.ร.ก.) มาตรการป้องกันและปราบปรามอาชญากรรมทางเทคโนโลยี พ.ศ. 2566 และกฎหมายเริ่มมีผลบังคับตั้งแต่วันนี้ 17 มี.ค. 66 เป็นต้นไป
โดย พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ขอบคุณหน่วยงานที่เกี่ยวข้องที่ได้ร่วมกันกําหนดแนวดําเนินการเพื่อให้การดูแลคุ้มครองประชาชนจากมิจฉาชีพเกิดขึ้นได้เร็วที่สุด ซึ่งหน่วยงานที่เกี่ยวข้องมี อาทิ กระทรวงดิจิทัลเพื่อเศรษฐกิจและสังคม สํานักงาน กสทช. กระทรวงการคลัง ธนาคารแห่งประเทศไทย(ธปท.) สํานักงานตํารวจแห่งชาติ กรมสอบสวนคดีพิเศษ สํานักงานป้องกันและปราบปรามการฟอกเงิน สมาคมธนาคารไทย สมาคมสถาบันการเงินของรัฐ
น.ส.ไตรศุลี กล่าวว่า เมื่อกฎหมายมีผลบังคับแล้วประชาชนที่ได้รับความเดือดร้อนถูกมิจฉาชีพหลวกลวงสามารถติดต่อศูนย์แจ้งเหตุภัยทางการเงินจากมิจฉาชีพของธนาคารเพื่อระงับบัญชีได้ทันทีและตลอด 24 ชั่วโมง ซึ่งจะเป็นกลไกให้ระดับความเสียหายได้ทันท่วงที โดยขณะนี้มีธนาคารพาณิชย์และธนาคารของรัฐรวม 15 แห่ง ได้เปิดศูนย์แจ้งเหตุฯ แล้ว
นอกจากนี้ ผลของกฎหมายยังมีผลให้เจ้าของบัญชีม้า หรือเบอร์ม้า มีโทษอาญาหนัก จําคุก 3 ปี หรือ ปรับ 3 แสนบาท หรือทั้งจําทั้งปรับ รวมถึงผู้ที่ได้เป็นธุระจัดหา โฆษณา หรือไขข่าวโดยประการใด ๆ เพื่อให้มีการซื้อ ขาย ให้เช่า หรือให้ยืม บัญชีเงินฝาก บัตรอิเล็กทรอนิกส์ บัญชีเงินอิเล็กทรอนิกส์ ตลอดจนหมายโทรศัพท์ ก็มีโทษอาญาหนักเช่นกัน คือ จําคุกตั้งงแต่ 2-5 ปี หรือปรับตั้งแต่ 2-5 แสนบาท หรือทั้งจําทั้งปรับ
“นับจากนี้ หากประชาชนท่านใดรู้ตัวว่าถูกหลอกลวงให้รีบโทรไปที่ศูนย์แจ้งเหตุภัยทางการเงินจากมิจฉาชีพธนาคารที่ท่านมีบัญชีอยู่เพื่อระงับบัญชีได้ทันที และฝากถึงผู้ที่รู้ตัวว่าได้เปิดบัญชีม้า ซิมม้าให้มิจฉาชีพใช้เพื่อหลอกลวงประชาชนให้ไปปิดบัญชีเสีย หากเจ้าหน้าที่จับได้จะถูกดําเนินคดีอย่างเด็ดขาด และท่านจะอ้างไม่รู้กฎหมายไม่ได้เพราะรัฐบาลได้เตือนเรื่องนี้มานานแล้ว” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ  จังหวัดเชียงใหม่
วันศุกร์ที่ 17 มีนาคม 2566
ข่าวสารการลงพื้นที่ตรวจราชการ  จังหวัดเชียงใหม่
วันศุกร์ที่ 17 มีนาคม 2566
​##
รัฐบาลไทย-ข่าวทำเนียบรัฐบาล- ไอแบงก์ ร่วมสานต่อโครงการ ‘reBOX’ ปี 66 กล่องรักที่สัมผัสได้ พร้อมส่งมอบกล่องและซองกระดาษ 120 กิโลกรัม รีไซเคิลสร้างประโยชน์สู่คนพิการ
วันศุกร์ที่ 17 มีนาคม 2566
17/03/2566
ไอแบงก์ ร่วมสานต่อโครงการ ‘reBOX’ ปี 66 กล่องรักที่สัมผัสได้ พร้อมส่งมอบกล่องและซองกระดาษ 120 กิโลกรัม รีไซเคิลสร้างประโยชน์สู่คนพิการ
ไอแบงก์สนับสนุนโครงการ reBOX กิจกรรมเพื่อสังคมของไปรษณีย์ไทย ภายใต้แนวคิด ‘กล่องรักที่สัมผัสได้’ เปลี่ยนกล่องเก่าเป็นกล่องใหม่ สร้างประโยชน์แล้วส่งมอบหน่วยงานคนพิการ
ธนาคารอิสลามแห่งประเทศไทย (ไอแบงก์) ร่วมสานต่อสนับสนุนโครงการ reBOX กิจกรรมเพื่อสังคมของไปรษณีย์ไทย โดยในปี 2566 นี้จัดภายใต้แนวคิด ‘กล่องรักที่สัมผัสได้’ เปลี่ยนกล่องเก่าเป็นกล่องใหม่ สร้างประโยชน์แล้วส่งมอบให้หน่วยงานคนพิการ ใช้ประโยชน์ในการส่งต่อสิ่งต่างๆเพื่อคนพิการ
โดยปีนี้ถือเป็นปีที่ 2 ของไอแบงก์ที่ให้ความร่วมมือในโครงการ reBOX เพราะเล็งเห็นประโยชน์ของโครงการทั้งในแง่ของการดูแลสิ่งแวดล้อมและเผื่อแผ่ช่วยเหลือสังคม ไอแบงก์ได้รณรงค์เชิญชวนให้พนักงานในสํานักงานใหญ่นํากล่องหรือซองกระดาษที่ไม่ใช้แล้วทุกประเภทมาร่วมบริจาค ณ จุดรับบริจาค สําหรับปีที่ผ่านมาไอแบงก์สามารถส่งต่อกล่องและซองกระดาษที่ไม่ใช้แล้วปริมาณ 170 กิโลกรัมให้แก่ไปรษณีย์ไทยเพื่อนําไปรีไซเคิลเป็นชุดโต๊ะ เก้าอี้ส่งให้กับโรงเรียนตํารวจตระเวนชายแดนทั่วประเทศ และสําหรับปีนี้ไอแบงก์ยังเดินหน้าสนับสนุนโครงการต่อเนื่อง พร้อมส่งมอบกล่องและซองกระดาษอีกเป็นจํานวน 120 กิโลกรัม เมื่อช่วงเช้าวันที่ 16 มีนาคม 2566 ณ ธนาคารอิสลามแห่งประเทศไทย อาคารนวม สํานักงานใหญ่
รัฐบาลไทย-ข่าวทำเนียบรัฐบาล-ชาวไร่อ้อย เฮ! ครม. ไฟเขียวจ่ายราคาอ้อยขั้นต้น ปี 65/66 ที่ 1,080 บาท/ตัน
วันศุกร์ที่ 17 มีนาคม 2566
17/03/2566
ชาวไร่อ้อย เฮ! ครม. ไฟเขียวจ่ายราคาอ้อยขั้นต้น ปี 65/66 ที่ 1,080 บาท/ตัน
ชาวไร่อ้อย เฮ! ครม. ไฟเขียวจ่ายราคาอ้อยขั้นต้น ปี 65/66 ที่ 1,080 บาท/ตัน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม (อก.) เปิดเผยว่า เมื่อวันที่ 14 มีนาคม 2566 คณะรัฐมนตรีมีมติเห็นชอบกําหนดราคาอ้อยขั้นต้น ฤดูการผลิตปี 2565/66 ทั้ง 9 เขตคํานวณราคาอ้อยราคาเดียวกันในอัตรา 1,080 บาทต่อตันอ้อย ณ ระดับความหวานที่ 10 ซี.ซี.เอส. และกําหนดอัตราขึ้น/ลงของราคาอ้อย เท่ากับ 64.80 บาทต่อ 1 หน่วย ซี.ซี.เอส. และผลตอบแทนการผลิตและจําหน่ายน้ําตาลทรายขั้นต้น 462.86 บาทต่อตันอ้อย ตามที่กระทรวงอุตสาหกรรมเสนอ เพื่อที่ชาวไร่อ้อยจะได้นําเงินไปเป็นเงินทุนหมุนเวียนในการเพาะปลูก การบํารุงรักษาอ้อย และการดํารงชีพต่อไป
นายภานุวัฒน์ ตริยางกูรศรี รองปลัดกระทรวงอุตสาหกรรม รักษาราชการแทนเลขาธิการคณะกรรมการอ้อยและน้ําตาลทราย (สอน.) กล่าวว่า หลังจากคณะรัฐมนตรีมีมติเห็นชอบกําหนดราคาอ้อยขั้นต้น ปี 2565/66 แล้ว สอน. จะดําเนินการประกาศในราชกิจจานุเบกษา เพื่อให้มีผลบังคับใช้และโรงงานน้ําตาลจะได้จ่ายค่าอ้อยให้แก่ชาวไร่อ้อยต่อไป ทั้งนี้ การกําหนดราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ฤดูการผลิตปี 2565/66 เป็นไปตามมติคณะกรรมการอ้อยและน้ําตาลทราย (กอน.) เมื่อวันที่ 6 กุมภาพันธ์ 2566 ที่ผ่านการรับฟังความคิดเห็นจากชาวไร่อ้อย โรงงานน้ําตาล และผู้มีส่วนได้ส่วนเสีย ทั้งนี้ ในส่วนประเด็นข้อพิพาทกรณีน้ําตาลภายใต้องค์การการค้าโลก (WTO) ระหว่างประเทศไทยกับบราซิลนั้นไม่ได้มีประเด็นเกี่ยวกับหลักเกณฑ์และวิธีการในการคํานวณราคาอ้อยขั้นต้น ดังนั้น การกําหนดราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ฤดูการผลิตปี 2565/66 จึงไม่ขัดกับข้อตกลงทางการค้าระหว่างประเทศแต่อย่างใด แต่เป็นการรักษาประโยชน์ให้กับชาวไร่อ้อย รวมทั้งเป็นการสร้างหลักประกันอย่างพอเพียงและเหมาะสมให้กับอุตสาหกรรมอ้อยและน้ําตาลทรายของไทย
--------------------------
รัฐบาลไทย-ข่าวทำเนียบรัฐบาล-กยศ. ร่วมงานมหกรรมการเงินเพื่อครูไทย 4 ภูมิภาค วันที่ 18 - 19 มี.ค. 66 จังหวัดพิษณุโลก
วันศุกร์ที่ 17 มีนาคม 2566
17/03/2566
กยศ. ร่วมงานมหกรรมการเงินเพื่อครูไทย 4 ภูมิภาค วันที่ 18 - 19 มี.ค. 66 จังหวัดพิษณุโลก
กยศ.เชิญผู้กู้ยืมที่เป็น ขรก.ครูและบุคลากรทางการศึกษาร่วมงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า วันที่ 18-19 มี.ค.2566 นี้ ณ รร.ดิ อิมพีเรียล โฮเทล แอนด์ คอนเวนชั่น เซ็นเตอร์ จ.พิษณุโลก
กองทุนเงินให้กู้ยืมเพื่อการศึกษา (กยศ.) เชิญชวนผู้กู้ยืมที่เป็นข้าราชการครูและบุคลากรทางการศึกษาเข้าร่วมงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า จัดโดยกระทรวงศึกษาธิการและพันธมิตรกลุ่มสถาบันการเงินต่างๆ พร้อมให้คําแนะนําในการวางแผนการออมการลงทุน วันที่ 18 - 19 มีนาคม 2566 นี้ ณ ห้องพิษณุโลกคอนเวนชั่นเซ็นเตอร์ โรงแรมดิ อิมพีเรียล โฮเทล แอนด์ คอนเวนชั่น เซ็นเตอร์ พิษณุโลก จังหวัดพิษณุโลก
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ร่วมจัดงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า วันที่ 18 - 19 มีนาคม 2566 เวลา 08.30 - 16.30 น. ณ ห้องพิษณุโลกคอนเวนชั่นเซ็นเตอร์ โรงแรมดิ อิมพีเรียล โฮเทล แอนด์ คอนเวนชั่น เซ็นเตอร์ พิษณุโลก อําเภอเมือง จังหวัดพิษณุโลก จัดโดยกระทรวงศึกษาธิการและพันธมิตร กลุ่มสถาบันการเงินต่างๆ เพื่อเปิดโอกาสให้ข้าราชการครูและบุคลากรทางการศึกษาในพื้นที่ภูมิภาคจังหวัดพิษณุโลก จังหวัดตาก จังหวัดสุโขทัย จังหวัดเพชรบูรณ์ และจังหวัดอุตรดิตถ์ ที่ประสบปัญหาหนี้สินได้รับการช่วยเหลือ โดยจะมีการเปิดการเจรจาแก้ไขปัญหาหนี้ร่วมกัน ตลอดจนการให้บริการอบรมความรู้ทางการเงิน โดยบูรณาการความร่วมมือกับทุกฝ่ายที่เกี่ยวข้อง ทั้งนี้ กองทุนขอเชิญชวนข้าราชการครูหรือบุคลากรทางการศึกษาที่เป็นผู้กู้ยืม กยศ. เข้าร่วมงาน โดยสามารถติดต่อขอรับคําปรึกษาการชําระหนี้ได้ที่บูธ กยศ.” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-สำนักงานสลากฯ แจ้งปิดจำหน่ายสลากดิจิทัลชั่วคราว
วันศุกร์ที่ 17 มีนาคม 2566
17/03/2566
สํานักงานสลากฯ แจ้งปิดจําหน่ายสลากดิจิทัลชั่วคราว
สํานักงานสลากฯ และ ธ.กรุงไทย จะดําเนินการปรับปรุงระบบการจําหน่ายสลากดิจิทัล งวดวันที่ 1 เม.ย.2566 ที่จําหน่ายผ่านแอป "เป๋าตัง" จะปิดระบบการซื้อขายสลากชั่วคราว ตั้งแต่เวลา 18.00 น. ของวันที่ 17 มี.ค.2566 และเปิดจําหน่ายตามปกติในวันที่ 18 มี.ค.2566 09.00 น.
วันนี้ (17 มีนาคม 2566) เวลา 14.00 น. ที่สํานักงานสลากกินแบ่งรัฐบาล พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวต่อผู้สื่อข่าวว่า ในวันนี้ สํานักงานสลากฯ และธนาคารกรุงไทย จะดําเนินการปรับปรุงระบบการจําหน่ายสลากดิจิทัล งวดวันที่ 1 เมษายน 2566 ที่จําหน่ายผ่านแอปพลิเคชัน "เป๋าตัง" โดยจะปิดระบบการซื้อขายสลากเป็นการชั่วคราว ตั้งแต่เวลา 18.00 น. ของวันที่ 17 มีนาคม 2566 และจะเปิดจําหน่ายตามปกติในวันที่ 18 มีนาคม 2566 ตั้งแต่เวลา 09.00 น. เป็นต้นไป ตามกําหนดการเดิม จนกว่าสลากจะจําหน่ายหมด
นอกจากนี้ ระบบจะดําเนินการโอนเงินส่วนลดจากการจําหน่ายสลากฯ ของวันที่ 17-18 มีนาคม 2566 เข้าบัญชีของตัวแทนจําหน่ายสลากดิจิทัลทุกราย ในวันที่ 19 มีนาคม 2566 ต่อไป สํานักงานสลากฯ ขออภัยในความไม่สะดวกมา ณ โอกาสนี้
สําหรับยอดจําหน่ายสลากดิจิทัล งวดวันที่ 1 เมษายน 2566 มีจํานวนสลาก 18,816,000 ฉบับ เป็นสลากของตัวแทนจําหน่าย 37,632 ราย ณ เวลา 13.00 น. ของวันนี้ จําหน่ายไปแล้ว 4,502,753 ฉบับ ผู้ซื้อ 355,810 ราย
รัฐบาลไทย-ข่าวทำเนียบรัฐบาล-“ชัยวุฒิ” ยินดีคนไทย “พ.ร.ก.ปราบอาชญากรรมออนไลน์” ประกาศใช้แล้ว แนะผู้เสียหายแจ้งธนาคารระงับบัญชีม้าได้ทันที เตือนคนทำผิดรีบไปยกเลิกบัญชีม้าก่อนเจอโทษหนัก
วันศุกร์ที่ 17 มีนาคม 2566
“ชัยวุฒิ” ยินดีคนไทย “พ.ร.ก.ปราบอาชญากรรมออนไลน์” ประกาศใช้แล้ว แนะผู้เสียหายแจ้งธนาคารระงับบัญชีม้าได้ทันที เตือนคนทําผิดรีบไปยกเลิกบัญชีม้าก่อนเจอโทษหนัก
“ชัยวุฒิ” ยินดีคนไทย “พ.ร.ก.ปราบอาชญากรรมออนไลน์” ประกาศใช้แล้ว แนะผู้เสียหายแจ้งธนาคารระงับบัญชีม้าได้ทันที เตือนคนทําผิดรีบไปยกเลิกบัญชีม้าก่อนเจอโทษหนัก
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ซึ่งอยู่ระหว่างการประชุมWorld Summit on the Information Society Forum 2023นครเจนีวาสวิตเซอร์แลนด์กล่าวแสดงความยินดีกับคนไทยทุกคนหลังพระราชกําหนดมาตรการป้องกันและปราบปรามอาชญากรรมทางเทคโนโลยีมีการประกาศลงในราชกิจจานุเบกษาและจะมีผลบังคับใช้ตั้งแต่วันที่17มี.ค.เป็นต้นไป ซึ่งกฎหมายฉบับนี้เป็นกฎหมายสําคัญที่รัฐบาลผลักดันออกมาเพื่อแก้ไขปัญหาการหลอกลวงทางออนไลน์และปัญหาอาชกรรมทางออนไลน์ทั้งหมดคาดว่าปัญหาจะลดลงอย่างแน่นอนโดยหลังจากนี้หากประชาชนถูกหลอกลวงทางออนไลน์ขอให้รีบแจ้งไปที่ธนาคารโดยตรงเพื่อที่ธนาคารจะได้ระงับบัญชีไม่ให้เงินถูกโอนออกไปเป็นทอดๆซึ่งธนาคารจะมีอํานาจระงับบัญชีต้องสงสัยได้ทันทีจากเดิมต้องรอไปแจ้งความก่อนถึงจะระงับบัญชีได้
ส่วนบัญชีม้าและเบอร์มือถือม้าที่รับจ้างเปิดให้คนร้ายนําไปใช้หลอกลวงประชาชนจากนี้จะมีความผิดทางกฎหมายโดยมีโทษจําคุก3ปีปรับ3แสนบาท ดังนั้นประชาชนที่กําลังทําความผิดให้ไปแจ้งยกเลิกบัญชีผิดกฎหมายเหล่านี้โดยด่วนเพราะถือว่ามีความผิดตามกฎหมายนี้ถือว่าได้ไม่คุ้มเสียเพราะรับจ้างได้เงินเพียง500 - 2,000บาทแต่ต้องมาโดนปรับหนักถึง300,000บาทและจําคุกอีก3ปี โดยทั้งหมดนี้เป็นเพียงมาตรการขั้นต้นซึ่งสัปดาห์หน้านายกรัฐมนตรีจะมีคณะกรรมการขึ้นมากําหนดมาตรการแก้ไขปัญหาต่างๆเพิ่มเติมให้ครอบคลุมความเดือดร้อนของประชาชนอย่างเร่งด่วนด้วย
“ขอขอบคุณพี่น้องประชาชนที่ช่วยกันร้องเรียนแจ้งเบาะแส ทําให้สังคมตื่นตัวสามารถรับมือกับปัญหาอาชญากรรมทางออนไลน์ได้มากขึ้นพร้อมขอบคุณเจ้าหน้าที่ตํารวจและหน่วยงานที่เกี่ยวข้องที่ช่วยกันปราบปรามผู้กระทําความผิดอย่างต่อเนื่องตามนโยบายของรัฐบาลทําให้ปัญหาแก๊งคอลเซ็นเตอร์ลดลงแต่ยังคงมีรูปแบบการหลอกลวงใหม่ๆที่เกิดขึ้นซึ่งกระทรวงดีอีเอสจะร่วมมือกับหน่วยงานเฝ้าระวังเพื่อแก้ไขปัญหาให้ประชาชนมีความมั่นคงและมีความปลอดภัยทางไซเบอร์อย่างสูงสุด”นายชัยวุฒิกล่าว
_______________
รัฐบาลไทย-ข่าวทำเนียบรัฐบาล-พม. หนุนจัดการเรียนการสอนตามแนวคิดมอนเทสซอริในสถานรองรับเด็กทั่วประเทศ
วันศุกร์ที่ 17 มีนาคม 2566
พม. หนุนจัดการเรียนการสอนตามแนวคิดมอนเทสซอริในสถานรองรับเด็กทั่วประเทศ
พม. หนุนจัดการเรียนการสอนตามแนวคิดมอนเทสซอริในสถานรองรับเด็กทั่วประเทศ
วันนี้ (17 มี.ค. 66) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีลงนามบันทึกข้อตกลงความร่วมมือ “การจัดการเรียนรู้ตามแนวความคิดมอนเทสซอริในสถานรองรับเด็ก” ระหว่างกระทรวง พม. โดยกรมกิจการเด็กและเยาวชน (ดย.) สมาคมมอนเทสซอริสากล และสมาคมมอนเทสซอริแห่งประเทศไทย โดยมีนางจตุพร โรจนพานิช อธิบดีกรมกิจการเด็กและเยาวชน Mr. Alain Tschudin นายกสมาคมมอนเทสซอรีสากล และนางกรรณิการ์ บัต นายกสมาคมมอนเทสซอริแห่งประเทศไทย ร่วมลงนาม อีกทั้งคณะผู้บริหารกระทรวง พม. เข้าร่วมพิธี ณ ห้องประชุมสถานสงเคราะห์เด็กอ่อนพญาไท อําเภอปากเกร็ด จังหวัดนนทบุรี
นายจุติ กล่าวว่า การพัฒนาศักยภาพคนทุกช่วงวัย จําเป็นต้องเริ่มปลูกฝังตั้งแต่วัยเด็ก เพื่อให้เด็กเติบโตเป็นพลเมืองที่มีคุณภาพ โดยยึดถือเด็กเป็นศูนย์กลางการพัฒนา ซึ่งบันทึกข้อตกลงความร่วมมือ “การจัดการเรียนรู้ตามแนวความคิดมอนเทสซอริในสถานรองรับเด็ก” เป็นความร่วมมือที่มุ่งส่งเสริมและพัฒนาความสามารถของเด็กและเยาวชนในเครือข่ายของกรมกิจการเด็กและเยาวชน (ดย.) และมุ่งอํานวยความสะดวกในการทํางานร่วมกันในแนวทางมอนเทสซอรี เพื่อปรับปรุงคุณภาพชีวิตของเด็กและเยาวชน และความร่วมมือนี้จะสําเร็จได้โดยผ่านหลักสูตรเอเอ็มไอ และโปรแกรมการฝึกอบรมสําหรับผู้ดูแลเด็ก ผู้บริหารมอนเทสซอรี และครอบครัว อีกทั้งเพื่อร่วมเป็นเจ้าภาพจัดงานประชุมใหญ่ทางวิชาการนานาชาติมอนเทสซอรีสากล ครั้งที่ 29 ณ กรุงเทพมหานคร ประเทศไทย โดยจะมีการขับเคลื่อนการดําเนินงานร่วมกันอย่างต่อเนื่อง เป็นระยะเวลาถึง 3 ปี
นายจุติ กล่าวต่อไปว่า สําหรับขอบเขตความร่วมมือครั้งนี้ กระทรวง พม. โดย ดย. จะสนับสนุนการจัดการพัฒนาศักยภาพของเจ้าหน้าที่ ดย. การจัดงานประชุมใหญ่ทางวิชาการนานาชาติมอนเทสซอรีสากล และการส่งเสริมแนวคิดการศึกษามอนเทสซอรีในภูมิภาคอาเซียนในประเทศไทย โดยความเห็นชอบของ ดย. ในขณะที่สมาคมมอนเทสซอรีสากล และสมาคมมอนเทสซอริแห่งประเทศไทย จะร่วมกันสนับสนุนหลักสูตรและวิทยากรในการจัดการเรียนการสอนและการเรียนรู้ตามแนวคิดมอนเทสซอรี ให้แก่ เยาวชน ผู้บริหาร ผู้ฝึกสอนกีฬา ครอบครัว ครูมอนเทสซอรี และบุคลากรพี่เลี้ยงเด็กในเครือข่ายการดูแลของ ดย. และการพัฒนาบุคลากรที่เกี่ยวข้องของ ดย. อีกทั้งสนับสนุนงานประชุมใหญ่ทางวิชาการนานาชาติมอนเทสซอรีสากล เป็นต้น
นายจุติ กล่าวเพิ่มเติมว่า วันนี้ กระทรวง พม. ขับเคลื่อนโครงการ เพชรน้ําหนึ่ง ที่สร้างเด็กทุกคนให้เป็นเพชร และกระทรวงพม. จะนําหลักสูตรการเรียนการสอนของสมาคมมอนเทสซอรีสากล มาฝึกครูพี่เลี้ยงเพื่อไปสอนเด็กๆ ต่อ ซึ่งการลงทุนกับเด็กเป็นการลงทุนที่ให้ผลตอบแทนนานที่สุด และต้องไม่ละเลยในการสร้างเด็กให้มีโอกาสได้เรียนรู้ในสิ่งต่างๆ ที่เป็นประโยชน์ต่อจิตใจและสมอง ซึ่งวันนี้ ได้ยืนยันแล้วว่า สิ่งที่เราได้ทํากันมานั้นประสบความสําเร็จ และจะขยายไปทั่วประเทศ โดยเฉพาะการทําให้กับเด็กที่ไม่มีโอกาส ทั้งนี้ เราจะให้เด็กได้รับการศึกษาเพื่อให้เป็นมนุษย์ที่สมบูรณ์ โดยกระทรวง พม. จะไปเป็นพันธมิตรกับศูนย์เด็กเล็กต่างๆ เพื่อพัฒนาลูกหลานให้มีคุณภาพ
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-นายกรัฐมนตรีติดตามการพัฒนาศักยภาพผู้สูงอายุ ในพื้นที่จังหวัดเชียงใหม่ ย้ำรัฐบาลจะทำหน้าที่ให้ดีที่สุด
วันศุกร์ที่ 17 มีนาคม 2566
17/03/2566
นายกรัฐมนตรีติดตามการพัฒนาศักยภาพผู้สูงอายุ ในพื้นที่จังหวัดเชียงใหม่ ย้ํารัฐบาลจะทําหน้าที่ให้ดีที่สุด
นายกรัฐมนตรีติดตามการพัฒนาศักยภาพผู้สูงอายุ ในพื้นที่จังหวัดเชียงใหม่ ย้ํารัฐบาลจะทําหน้าที่ให้ดีที่สุด
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (17 มีนาคม 2566) เวลา 16.25 น. ณ มหาวิทยาลัยแม่โจ้ ตําบลหนองหาร อําเภอสันทราย จังหวัดเชียงใหม่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการพัฒนาศักยภาพผู้สูงอายุในพื้นที่จังหวัดเชียงใหม่ โดยมีประชาชนผู้สูงอายุในพื้นที่จังหวัดเชียงใหม่เข้าร่วมกว่า 1,500 คน
เมื่อนายกรัฐมนตรีเดินทางมาถึง มีกลุ่มผู้สูงอายุคอยให้การต้อนรับ พร้อมถือป้ายและมอบดอกกุหลาบให้นายกรัฐมนตรี เพื่อให้กําลังใจในการปฏิบัติหน้าที่ จากนั้นนายกรัฐมนตรีได้เยี่ยมชมนิทรรศการของมหาวิทยาลัยแม่โจ้ โดยนายกรัฐมนตรีได้กล่าวชื่นชมแนวคิดโครงการที่นําเสนอ โดยเฉพาะโครงการเกี่ยวกับสินค้าเกษตร เป็นการเพิ่มมูลค่าให้กับสินค้าเกษตร สร้างรายได้ให้กับเกษตรกร ถือว่าเป็นโครงการที่ตรงตามนโยบายของรัฐบาล ทั้งนี้ นายกรัฐมนตรีได้สั่งการให้ส่วนราชการในพื้นที่ เข้ามาสนับสนุนการจัดทําโครงการ ช่วยกันขับเคลื่อนให้เกิดความก้าวหน้าอย่างเข้มแข็งต่อไป
จากนั้น นายกรัฐมนตรีกล่าวพบปะกับผู้สูงอายุในพื้นที่จังหวัดเชียงใหม่ตอนหนึ่งว่า วันนี้ตั้งใจมาพบผู้สูงอายุ แต่มีใครสูงวัยเลยที่นี้ มีแต่คนสูงประสบการณ์ ตั้งใจมาเยี่ยม มาทําหน้าที่นายกรัฐมนตรี ต้องการมาดูว่ามีอะไรติดค้างอยู่ หรือมีอะไรที่จะแก้ไขได้ สิ่งสําคัญที่สุดคือเรามีคําว่า​ ชาติ​ ศาสนา​ พระมหากษัตริย์​ อยู่ในหัวใจของคนไทยทั้งชาติ จะทําอย่างไรให้ประเทศไทยมั่นคง มั่งคั่ง ยั่งยืน ตามวิสัยทัศน์ของเรา โดยจะต้องมองว่าจะเดินหน้าไปอย่างไร​ จะนําพาคนทุกกลุ่มทุกฝ่ายเจริญเติบโตไปด้วยกันได้อย่างไร ขออย่ากลัวว่ายุทธศาสตร์ชาติจะเป็นการคงอํานาจ หน้าที่ของเราคือทุกกลุ่มทุกฝ่าย​ต้องทํางานต่อไป
นายกรัฐมนตรี​เน้นย้ําว่า ตนเป็นทหารเก่าไม่ต้องการให้แตกแยก ไม่อยากให้เกิดความขัดแย้งขึ้นอีกในอนาคต วันนี้รู้สึกหายเหนื่อย มาพบพี่น้องชาวเชียงใหม่เห็นรอยยิ้มของทุกคน ส่วนอาการบาดเจ็บของตนเองอาการดีขึ้น เจ็บที่มือไม่ได้เจ็บที่ใจ เป็นนายกรัฐมนตรีต้องอดทน ในฐานะรัฐบาลจะต้องทําให้ดีที่สุด วันนี้ไม่ได้มาหาเสียง​ แต่มาดูว่าเป็นอย่างไร หลายเรื่องได้ให้หน่วยงานมาตรวจสอบ มาดูว่าทําอะไรตรงไหนอย่างไร โดยเฉพาะการใช้จ่ายงบประมาณจะต้องระมัดระวังให้ได้มากที่สุด ฝาก​ อบต.อบจ.​อสม. และส่วนท้องถิ่น ขอให้ทํางานให้มากขึ้นหนักขึ้น รู้ว่าทํางานหนักอยู่แล้ว ทํางาน 24 ชั่วโมง รัฐบาลถึงได้ดูแล ขอให้ทําดีต่อไปอย่าให้มีปัญหา จะเลือกตั้งแล้วต้องเรียบร้อย ให้เกิดผลประโยชน์ต่อประชาชน
นายกรัฐมนตรี​กล่าวว่า รัฐบาลปฏิเสธความรับผิดชอบไม่ได้ทุกเรื่อง แต่ทุกเรื่องแก้ได้ด้วยพวกเราช่วยกันเป็นหูเป็นตา ทั้งป้องกัน ปราบปราม จับกุมดําเนินคดี บําบัดรักษาทั้งหมด ต้องปรับทั้งระบบใหม่ทั้งหมด นายกฯ เป็นผู้รับผิดชอบในภาพรวม แต่ทั้งหมดนายกฯ ทําคนเดียวไม่ได้​ ทุกคนทุกระดับต้องช่วยกันทํา​ นายกฯ โทษใครไม่ได้​ เมื่อได้เป็นผู้นํารัฐบาลที่จะต้องทําให้ทุกกระทรวงที่อยู่ร่วมกันกับรัฐบาลทํางานไปด้วยกันให้ได้ นี่คือการบริหารงานของนายกรัฐมนตรี ที่มีรัฐมนตรีมาจากหลายพรรคการเมือง ขอขอบคุณทุกคน ขอให้มีความสุขความเจริญยิ่ง ๆ ขึ้นไป ขอให้เป็นผู้สูงอายุที่มีคุณค่า เป็นหลักของสังคม เป็นหลักของบ้านของเมืองต่อไป
รัฐบาลไทย-ข่าวทำเนียบรัฐบาล-รมว.พม. นำทีม ลงพื้นที่ จ.แพร่ เสริมพลังคลังปัญญาผู้สูงอายุ  พร้อมหนุนสร้างอาชีพรายได้
วันศุกร์ที่ 17 มีนาคม 2566
รมว.พม. นําทีม ลงพื้นที่ จ.แพร่ เสริมพลังคลังปัญญาผู้สูงอายุ  พร้อมหนุนสร้างอาชีพรายได้
รมว.พม. นําทีม ลงพื้นที่ จ.แพร่ เสริมพลังคลังปัญญาผู้สูงอายุ  พร้อมหนุนสร้างอาชีพรายได้
วันที่ 16 มี.ค. 66เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดแพร่ ณ ศูนย์พัฒนาคุณภาพชีวิตและส่งเสริมอาชีพผู้สูงอายุตําบลนาจักร อําเภอเมืองแพร่ เพื่อเป็นประธานเปิดโครงการเสริมพลังคลังปัญญาเพื่อพัฒนาศักยภาพศูนย์พัฒนาคุณภาพชีวิตและส่งเสริมอาชีพผู้สูงอายุ ประจําปี 2566 “การจัดงานแสดงผลิตภัณฑ์และถ่ายทอดภูมิปัญญาผู้สูงอายุ” พร้อมมอบความช่วยเหลือให้ประชาชนกลุ่มเปราะบางในพื้นที่ ด้วยการมอบเงินสงเคราะห์เด็กในครอบครัวยากจน 30 ราย เงินสงเคราะห์ผู้สูงอายุในภาวะยากลําบาก 10 ราย เงินกู้ยืมเพื่อประกอบอาชีพสําหรับผู้สูงอายุ 5 ราย และเงินอุดหนุนตามโครงการสนับสนุนการปรับสภาพแวดล้อมที่อยู่อาศัยสําหรับคนพิการและผู้สูงอายุ 9 ราย
นายจุติ กล่าวว่า จังหวัดแพร่ มีครัวเรือนทั้งหมด 182,675 ครัวเรือน โดยมีครัวเรือนเปราะบาง 30,442 ครัวเรือน ซึ่งมีคนพิการ 23,033 คน และมีผู้สูงอายุมากถึง 114,007 คน คิดเป็นร้อยละ 26.51 นับเป็นอันดับ 2 ของประเทศไทย รองจากจังหวัดลําปาง ทั้งนี้ กระทรวง พม. โดยกรมกิจการผู้สูงอายุ (ผส.) ได้ขับเคลื่อนศูนย์พัฒนาคุณภาพชีวิตและส่งเสริมอาชีพผู้สูงอายุ (ศพอส.) เป็นกลไกสําคัญการพัฒนาผู้สูงอายุในชุมชน ด้วยคุณภาพมาตรฐานการบริหารจัดการและการดําเนินกิจกรรมต่อเนื่อง เพื่อส่งเสริมให้ผู้สูงอายุได้รับการพัฒนาครบทุกมิติทั้งด้านสุขภาพ สังคม เศรษฐกิจ และสภาพแวดล้อม อีกทั้งเป็นศูนย์ถ่ายทอดภูมิปัญญาผู้สูงอายุ และศูนย์ส่งเสริมอาชีพและจําหน่ายผลิตภัณฑ์ชุมชน
นายจุติ กล่าวต่อไปว่า นอกจากนี้ กระทรวง พม. ได้ขับเคลื่อนศูนย์ช่วยเหลือสังคมตําบลในพื้นที่จังหวัดแพร่ โดยมีการจัดตั้งคณะทํางานเพื่อเป็นศูนย์กลางการพัฒนาและการบริการสวัสดิการสังคมและความมั่นคงของมนุษย์แบบจุดเดียวเบ็ดเสร็จ (One Stop Service – OSS) เพื่อช่วยเหลือและบริการประชาชนทุกกลุ่มเป้าหมายให้สามารถเข้าถึงสิทธิสวัสดิการสังคมของรัฐได้อย่างทั่วถึงและแก้ปัญหาที่เกิดขึ้นในพื้นที่ได้อย่างรวดเร็วทันเหตุการณ์ โดยบูรณาการทํางานร่วมกันระหว่างภาคีเครือข่ายและหน่วยงานสังกัดกระทรวง พม. ได้แก่ ศพอส. ศูนย์บริการคนพิการทั่วไป และศูนย์พัฒนาครอบครัวในชุมชน เป็นต้น รวมทั้งอาสาสมัครพัฒนาสังคมและความมั่นคงของมนุษย์ (อพม.)
นายจุติ กล่าวเพิ่มเติมว่า จากนั้น ตนพร้อมคณะผู้บริหารกระทรวง พม. ลงพื้นที่ ณ ศูนย์พัฒนาคุณภาพชีวิตและส่งเสริมอาชีพผู้สูงอายุตําบลป่าแมต อําเภอเมืองแพร่ เพื่อมอบประกาศนียบัตรแก่ผู้ผ่านการอบรมตามโครงการอบรมพัฒนาศักยภาพอาสาสมัครพัฒนาสังคมและความมั่นคงของมนุษย์ (เชี่ยวชาญด้านผู้สูงอายุ) ประจําปี 2566 พร้อมมอบความช่วยเหลือให้ประชาชนกลุ่มเปราะบางในพื้นที่ ด้วยการมอบเงินสงเคราะห์เด็กในครอบครัวยากจน 35 ราย เงินสงเคราะห์ผู้สูงอายุในภาวะยากลําบาก 15 ราย เงินอุดหนุนโครงการปรับสภาพแวดล้อมและสิ่งอํานวยความสะดวกของผู้สูงอายุ 2 ราย เงินกู้ยืมกองทุนส่งเสริมและพัฒนาคุณภาพชีวิตคนพิการ 5 ราย และรถเข็นวิลแชร์ รถโยกสําหรับคนพิการ 6 ราย
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ดีอีเอส หารือความร่วมมือ ITU
วันศุกร์ที่ 17 มีนาคม 2566
ดีอีเอส หารือความร่วมมือ ITU
ดีอีเอส หารือความร่วมมือ ITU
เมื่อวันที่16มี.ค. 66นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยนายเวทางค์พ่วงทรัพย์รองปลัดกระทรวงฯร่วมหารือกับDr. Cosmas Zavazavaผู้อํานวยการสํานักงานพัฒนาโทรคมนาคม(Bureau of Telecommunication Development)ของสหภาพโทรคมนาคมระหว่างประเทศ(ITU)ถึงแนวทางความร่วมมือและแผนงานระหว่างไทยและITUในปี2023ซึ่งในช่วงเดือนกันยายน2566สํานักงานภูมิภาคเอเชียและแปซิฟิกของITUในประเทศไทยจัดให้มีการประชุมRegional Development Forum (RDF)ณกรุงเทพฯโดยจะมีผู้แทนจากภาครัฐและภาคเอกชนสําคัญมาร่วมประชุมกว่า100หน่วยงาน
ทั้งนี้กระทรวงฯได้เสนอให้ITUจัดเวทีหารือในหัวข้ออาชญากรรมไซเบอร์เพื่อแลกเปลี่ยนประสบการณ์และแนวปฏิบัติที่ดีในระดับภูมิภาคเอเชียและแปซิฟิกรวมถึงได้มีการหารือโครงการความร่วมมือสําคัญด้านอื่นๆเช่นกิจกรรมGirls in ICT DayโครงการธรรมาภิบาลAIและโครงการMobile Agingซึ่งจะเป็นประโยชน์กับผู้สูงอายุในด้านสาธารณสุขณนครเจนีวาสวิตเซอร์แลนด์
_______________
รัฐบาลไทย-ข่าวทำเนียบรัฐบาล-ที่ปรึกษารัฐมนตรีฯ สุชาติ แสดงความยินดี ABH Genesis รับมอบ ISO:9001 โรงงานผลิตสารสกัดจาก Cannabis จาก TÜV Rheinland รายแรกในเอเชียและประเทศไทย
วันศุกร์ที่ 17 มีนาคม 2566
17/03/2566
ที่ปรึกษารัฐมนตรีฯ สุชาติ แสดงความยินดี ABH Genesis รับมอบ ISO:9001 โรงงานผลิตสารสกัดจาก Cannabis จาก TÜV Rheinland รายแรกในเอเชียและประเทศไทย
ที่ปรึกษารัฐมนตรีว่าการกระทรวงอุตสาหกรรม แสดงความยินดี ABH Genesis รับมอบ ISO:9001 โรงงานผลิตสารสกัดจาก Cannabis จาก TÜV Rheinland รายแรกในเอเชียและประเทศไทย
วันนี้ (17 มีนาคม 2566) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม ได้แสดงความยินดีกับ บริษัท เอบีเอช เจนเนซิส จํากัด (ABHG) โรงงานผลิตสารสกัดจาก Cannabis ที่ได้รับเครื่องหมาย ISO 9001:2015 จาก TÜV Rheinland “รายแรกในเอเชียและในประเทศไทย” และเป็นโรงงานสกัดแรกที่ได้รับ GHP/WHO จาก BSI โดยมี นายอิทธิพัทธ์ ธรรมสุริยะ กรรมการ/Chief Technology Officer และ นายปภาวิชญ์ เกิดอุดม Chief Operating Officer บริษัท เอบีเอช เจนเนซิส จํากัด (ABHG) เป็นผู้รับมอบ และได้รับเกียรติจาก Mr.Stefan Heuer ตําแหน่ง Vice President ของ TÜV Rheinland จากสํานักงานใหญ่ประเทศเยอรมนี และ คุณพัชราวรรณ อิทธิสัทธากุล ผู้จัดการฝ่ายขายประจําภูมิภาคมาเป็นผู้มอบใบประกาศนียบัตรด้วยตนเอง
บริษัท เอบีเอช เจนเนซิส จํากัด (ABHG) เป็นผู้นําด้านธุรกิจไบโอเทคโนโลยี โดยมีเทคโนโลยีชั้นสูง เพื่อการแปรรูปสารสกัด อาทิ CBD ที่มาจากพืชกัญชง และสารสําคัญที่ได้มาจากสิ่งมีชีวิตนานาชนิด เพื่อให้ได้มาซึ่งสารสกัดที่มีประโยชน์ และเป็นที่ต้องการของผู้ประกอบการในประเทศไทย เพื่อให้ผู้ประกอบการของไทยพัฒนาคุณภาพของสินค้าและเพิ่มขีดความสามารถในการแข่งขันในระดับสากล ตามนโยบายของกลุ่มยุทธศาสตร์ชาติในการสร้างรายได้ และเพิ่มขีดความสามารถในการแข่งขันของประเทศไทย และยังเป็นไปตามหลัก BCG model อีกด้วย
แนวคิดของบริษัทฯ คือการนําเทคโนโลยีชีวภาพเข้าสู่ธุรกิจอุตสาหกรรมเชิงพาณิชย์ "ณ ปัจจุบัน ในโลกของเรายังมีความลับของสิ่งมีชีวิต และสมุนไพรอยู่อีกมากมาย เอบีเอช เจนเนซิส มุ่งมั่นพัฒนาไบโอเทคโนโลยีขั้นสูงเพื่อความแม่นยํา พร้อมยกระดับสมุนไพรสู่ความเป็น Bio-Better ในระดับสากล" นายอิทธิพัทธ์ ธรรมะสุริยะ Chief Technology Officer ของ เอบีเอช เจนเนซิส กล่าว ซึ่งได้สอดคล้องกับความต้องการสารสกัดจากพืชสมุนไพรในตลาดโลกที่สูงขึ้น สังเกตได้จากวิกฤตการณ์โควิด 19 ผ่านมาเป็นต้น กระทรวงอุตสาหกรรม เอบีเอช เจนเนซิส และ TÜV Rheinland หวังเป็นอย่างยิ่งว่ามาตรฐาน ISO 9001:2015, GHP/WHO จะช่วยสร้างมาตรฐานและส่งเสริมความเชื่อมั่น พร้อมยกระดับความสามารถให้กับผู้ประกอบการของไทย ในการสร้างสรรค์ผลิตภัณฑ์จากสารสกัดด้วยเทคโนโลยีชั้นยอดภายในประเทศที่มีมาตรฐานในระดับสากล
รัฐบาลไทย-ข่าวทำเนียบรัฐบาล-โฆษกรัฐบาลประชาสัมพันธ์สถานเอกอัครราชทูตสาธารณรัฐเกาหลี (เกาหลีใต้) ประกาศเตือนข่าวปลอม ไม่มีการขึ้นบัญชีดำคนไทยจากบางภูมิภาค
วันศุกร์ที่ 17 มีนาคม 2566
17/03/2566
โฆษกรัฐบาลประชาสัมพันธ์สถานเอกอัครราชทูตสาธารณรัฐเกาหลี (เกาหลีใต้) ประกาศเตือนข่าวปลอม ไม่มีการขึ้นบัญชีดําคนไทยจากบางภูมิภาค
โฆษกรัฐบาลประชาสัมพันธ์สถานเอกอัครราชทูตสาธารณรัฐเกาหลี (เกาหลีใต้) ประกาศเตือนข่าวปลอม ไม่มีการขึ้นบัญชีดําคนไทยจากบางภูมิภาค
วันที่ 17 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า กรณีที่มีการเผยแพร่ข้อความว่า สาธารณรัฐเกาหลี(เกาหลีใต้) ขึ้นบัญชีดําคนไทยที่มีภูมิลําเนาจากบางภูมิภาคในไทยในการเดินทางเข้าเกาหลีใต้นั้น ไม่เป็นความจริง
ทั้งนี้ สถานเอกอัครราชทูตสาธารณรัฐเกาหลีประจําประเทศไทย ได้ออกประเทศเตือนว่าข้อความดังกล่าวเป็นข่าวปลอม ดังนี้
“เมื่อเร็ว ๆ นี้ ได้มีการแพร่กระจายข่าวลงสื่อในบางช่องทาง เกี่ยวกับการขึ้นบัญชีดําคนไทยที่มีภูมิลําเนาจากบางภูมิภาค โดยรัฐบาลเกาหลีนั้น เราขอแจ้งว่าข่าวนั้นไม่เป็นจริง จึงขอความร่วมมือทุกท่านให้ระมัดระวังการรับข่าวเท็จ เพื่อไม่ให้เกิดความเสียหายใด ๆ ขอบคุณค่ะ”
นายอนุชาฯ กล่าวว่า ขอให้ประชาชนระมัดระวังในการรับทราบข่าวสาร โดยขอให้รับข่าวสารจากแหล่งข่าวที่น่าเชื่อถือ และตรวจสอบข้อเท็จจริงจากข่าวสารก่อนเสมอ เพื่อไม่ให้เกิดผลเสีย ความสับสน และอาจทําให้เกิดความเสียหายได้
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯยินดี ดัชนีความเชื่อมั่นภาคอุตสาหกรรมในเดือนกุมภาพันธ์ 2566 สูงสุดในรอบ 47 เดือนนับตั้งแต่เดือนเมษายน 2562 รัฐบาลพร้อมสนับสนุนภาคเอกชนเพื่อการพัฒนาประเทศร่วมกัน
วันศุกร์ที่ 17 มีนาคม 2566
17/03/2566
โฆษกรัฐบาลเผย นายกฯยินดี ดัชนีความเชื่อมั่นภาคอุตสาหกรรมในเดือนกุมภาพันธ์ 2566 สูงสุดในรอบ 47 เดือนนับตั้งแต่เดือนเมษายน 2562 รัฐบาลพร้อมสนับสนุนภาคเอกชนเพื่อการพัฒนาประเทศร่วมกัน
โฆษกรัฐบาลเผย นายกฯยินดี ดัชนีความเชื่อมั่นภาคอุตสาหกรรมในเดือนกุมภาพันธ์ 2566 สูงสุดในรอบ 47 เดือนนับตั้งแต่เดือนเมษายน 2562 รัฐบาลพร้อมสนับสนุนภาคเอกชนเพื่อการพัฒนาประเทศร่วมกันอย่างยั่งยืน
วันที่ 17 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ภาคเอกชนจากภาคอุตสาหกรรมมีความเชื่อมั่น โดยผลการสํารวจดัชนีความเชื่อมั่นภาคอุตสาหกรรมในเดือนกุมภาพันธ์ 2566 อยู่ที่ระดับ 96.2 เป็นผลที่สูงที่สุดในรอบ 47 เดือน ยืนยันรัฐบาลพร้อมสนับสนุน ดูแล อํานวยความสะดวกให้ทุกภาคส่วนเพื่อการพัฒนาประเทศร่วมกันอย่างยั่งยืน
โฆษกประจําสํานักนายกรัฐมนตรีเปิดเผยถึง ผลการสํารวจดัชนีความเชื่อมั่นภาคอุตสาหกรรมในเดือนกุมภาพันธ์ 2566 จากสภาอุตสาหกรรมแห่งประเทศไทย (ส.อ.ท.) อยู่ที่ระดับ 96.2 ปรับตัวเพิ่มขึ้นจากระดับ 93.9 ในเดือนมกราคม สูงสุดในรอบ 47 เดือนนับตั้งแต่เดือนเมษายน 2562 ซึ่งเป็นการสํารวจผู้ประกอบการ 1,316 ราย ครอบคลุม 45 กลุ่มอุตสาหกรรมของ ส.อ.ท.
ทั้งนี้ องค์ประกอบของค่าดัชนีฯ พบว่าปรับตัวเพิ่มขึ้นทุกองค์ประกอบ อาทิ ดัชนีฯ คําสั่งซื้อโดยรวม ยอดขายโดยรวม ปริมาณการผลิต ต้นทุนประกอบการและผลประกอบการ โดยมีปัจจัยสนับสนุน ได้แก่ การขยายตัวอย่างต่อเนื่องของภาคการผลิต มาตรการกระตุ้นเศรษฐกิจ และการฟื้นตัวของภาคการท่องเที่ยว ซึ่งจากผลการสํารวจยังมีปัจจัยที่ผู้ประกอบการมีความกังวลเพิ่มขึ้น ได้แก่ เศรษฐกิจโลก ร้อยละ 75.0 และ อัตราดอกเบี้ยเงินกู้ ร้อยละ 53.8 ในส่วนของปัจจัยที่มีความกังวลลดลง ได้แก่ ราคาน้ํามัน ร้อยละ 55.0 อัตราแลกเปลี่ยน (มุมมองผู้ส่งออก) โดยอัตราแลกเปลี่ยนอ้างอิงค่าเงินบาทเทียบกับดอลลาร์สหรัฐฯ ร้อยละ 45.1 เศรษฐกิจในประเทศ ร้อยละ 35.5 และ สถานการณ์การเมืองในประเทศ ร้อยละ 31.3
อย่างไรก็ดี ผู้ประกอบการมีข้อเสนอแนะต่อภาครัฐ ดังนี้ ขอให้ภาครัฐเร่งการใช้จ่ายงบประมาณให้เป็นไปตามแผนงานเพื่อไม่ให้เศรษฐกิจหยุดชะงักในช่วงเปลี่ยนผ่านรัฐบาล และเสนอให้ภาครัฐบูรณาการความร่วมมือกับภาคเอกชนและภาคส่วนที่เกี่ยวข้องในการแก้ไขปัญหาฝุ่นละออง PM 2.5 ที่เกินค่ามาตรฐาน รวมทั้งให้ความสําคัญกับการปฏิบัติตามแผนปฏิบัติการขับเคลื่อนวาระแห่งชาติการแก้ไขปัญหามลพิษด้านฝุ่นละออง
“นายกรัฐมนตรียินดีที่ภาคเอกชนด้านอุตสาหกรรมมีความเชื่อมั่น โดยขอบคุณที่ร่วมก้าวผ่านความท้าทายร่วมกันมา และขอบคุณภาคอุตสาหกรรมที่มีส่วนสําคัญในการพัฒนาประเทศ ทั้งนี้ รัฐบาลพร้อมรับฟังข้อเสนอแนะ ปรับการทํางานเพื่อประโยชน์ของทุกภาคส่วนซึ่งจะส่งผลถึงประโยชน์ของประเทศชาติ และประชาชนไทยทุกคน ทุกปัญหาที่เกิดขึ้นในขณะนี้ นายกรัฐมนตรีให้ความสําคัญ สั่งการดูแล ประเมินสถานการณ์ ปรับปรุงการทํางานอย่างต่อเนื่อง” นายอนุชาฯ กล่าว
รัฐบาลไทย-ข่าวทำเนียบรัฐบาล-บีโอไอ ให้การต้อนรับ ผู้ว่าราชการกรุงเทพมหานคร พร้อมคณะเจ้าหน้าที่ กทม.
วันศุกร์ที่ 17 มีนาคม 2566
บีโอไอ ให้การต้อนรับ ผู้ว่าราชการกรุงเทพมหานคร พร้อมคณะเจ้าหน้าที่ กทม.
เลขาธิการบีโอไอ ให้การต้อนรับ ผู้ว่าราชการกรุงเทพมหานคร และ ผศ.ดร. เกษรา ธัญลักษณ์ภาคย์ ประธานที่ปรึกษาด้านยุทธศาสตร์และงบประมาณ พร้อมคณะเจ้าหน้าที่ กทม. ในโอกาสเข้าร่วมหารือความร่วมมือระหว่างบีโอไอและ กทม.
เมื่อวันที่ 15 มีนาคม 2566นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) พร้อมด้วยนายนฤชา ฤชุพันธุ์ ที่ปรึกษาด้านการลงทุน และคณะเจ้าหน้าที่บีโอไอ ให้การต้อนรับนายชัชชาติ สิทธิพันธุ์ ผู้ว่าราชการกรุงเทพมหานคร และ ผศ.ดร. เกษราธัญลักษณ์ภาคย์ ประธานที่ปรึกษาด้านยุทธศาสตร์และงบประมาณ พร้อมคณะเจ้าหน้าที่ กทม. ในโอกาสเข้าร่วมหารือความร่วมมือระหว่างบีโอไอและ กทม.
โดยการหารือมุ่งเน้นความร่วมมือที่จะสร้างประโยชน์รวมถึงการอํานวยความสะดวกให้กับผู้ที่อาศัยอยู่ใน กทม. รวมถึงนักลงทุนและนักท่องเที่ยว ในหลายแนวทางด้วยกัน เช่น แนวทางความมือในการพัฒนาพื้นที่ กทม. สู่ การเป็น SMART BANGKOK การยกระดับ กทม. สู่การเป็น HQ BKK Headquarter แนวทางการร่วมมือในการส่งเสริมให้บริษัทที่ได้รับการส่งเสริมการลงทุนจากบีโอไอเข้าให้การสนับสนุนในการพัฒนาด้านต่าง ๆ ของ กทม. ภายใต้มาตรการส่งเสริมการพัฒนาชุมชนและสังคมของบีโอไอ อาทิ ด้านการท่องเที่ยว ด้านสาธารณสุข ฯลฯ
คาดว่าความสําเร็จในการร่วมมือครั้งนี้จะเปลี่ยนโฉม กทม. สู่การเป็นเมืองที่น่าอยู่ ที่ไม่เพียงตอบโจทย์ให้กับประชาชนใน กทม. เท่านั้น แต่ยังช่วยดึงดูดการท่องเที่ยวและการลงทุนให้เข้ามาใน กทม. อีกด้วย
รัฐบาลไทย-ข่าวทำเนียบรัฐบาล-พนักงานนวดไทยเกาะสมุยคึกคัก ติวเข้มภาษาอังกฤษรับการท่องเที่ยวไทย
วันศุกร์ที่ 17 มีนาคม 2566
พนักงานนวดไทยเกาะสมุยคึกคัก ติวเข้มภาษาอังกฤษรับการท่องเที่ยวไทย
รักษาการอธิบดีกรมพัฒนาฝีมือแรงงาน ขานรับนโยบายรมว.สุชาติ ชมกลิ่น ขับเคลื่อนการฝึกทักษะภาษารองรับการท่องเที่ยวไทย พนักงานนวดเกาะสมุย ติวภาษาอังกฤษคึกคัก  พร้อมรับนักท่องเที่ยวทั้งไทยและต่างชาติ
รัฐบาลไทย-ข่าวทำเนียบรัฐบาล-รมว.ชัยวุฒิ ชูประเด็น Digital Trust and Security บนเวที ITU
วันศุกร์ที่ 17 มีนาคม 2566
รมว.ชัยวุฒิ ชูประเด็น Digital Trust and Security บนเวที ITU
รมว.ชัยวุฒิ ชูประเด็น Digital Trust and Security บนเวที ITU
เมื่อเร็วๆนี้นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมการประชุมโต๊ะกลมระดับรัฐมนตรี(Ministerial Roundtable)ซึ่งจัดขึ้นระหว่างการประชุมWorld Summit on the Information Society Forumประจําปี2023หรือWSIS Forum 2023ระหว่างวันที่13 – 17มีนาคม2566ณนครเจนีวาสมาพันธรัฐสวิส
การประชุมดังกล่าวจัดขึ้นเพื่อเป็นเวทีในการกําหนดนโยบายความร่วมมือระหว่างประเทศด้านสังคมสารสนเทศโดยรมว.ดีอีเอสได้ชูประเด็นDigital Trust and Securityเพื่อเน้นย้ําความร่วมมือระหว่างประเทศในการแก้ไขปัญหาอาชญากรรมออนไลน์อาทิOnline Scamsซึ่งเป็นปัญหาระดับโลกที่ต้องสร้างกลไกความร่วมมือที่มีประสิทธิภาพร่วมกันระหว่างกระทรวงต่างๆและหน่วยงานที่เกี่ยวข้องทั้งภาครัฐและเอกชนรวมถึงการนําเทคโนโลยีที่ทันสมัยมาใช้ในการช่วยป้องกันและเฝ้าระวังการทําธุรกรรมด้านการเงินที่น่าสงสัยตลอดจนการสร้างองค์ความรู้และความตระหนักในเรื่องการใช้ออนไลน์อย่างปลอดภัยให้กับประชาชนที่ถือเป็นนโยบายลําดับต้นๆที่ทุกประเทศต้องให้ความสําคัญโดยมีรัฐมนตรีเข้าร่วมกว่า40ประเทศอาทิสหรัฐอเมริกาญี่ปุ่นเยอรมนีฟิลิปปินส์อิหร่านเอสโตเนียโรมาเนียอาร์เจนติน่าเม็กซิโกเคนย่าแอฟริกาใต้และไทย
____________
รัฐบาลไทย-ข่าวทำเนียบรัฐบาล-พม. จัดงาน “ฌาปนกิจผู้สูงอายุบ้านบางแค” ประจำปี 2566
วันศุกร์ที่ 17 มีนาคม 2566
พม. จัดงาน “ฌาปนกิจผู้สูงอายุบ้านบางแค” ประจําปี 2566
พม. จัดงาน “ฌาปนกิจผู้สูงอายุบ้านบางแค” ประจําปี 2566
เมื่อวันที่ 16 มี.ค 66 เวลา 16.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานในพิธี “ฌาปนกิจผู้สูงอายุบ้านบางแค” ประจําปี 2566 โดยมีนางสาวกอบกุล กวั่งซ้วน รักษาราชการในตําแหน่งผู้เชี่ยวชาญเฉพาะด้านผู้สูงอายุ และผู้บริหารกระทรวง พม. เข้าร่วม ณ เมรุวัดนิมมานรดี เขตภาษีเจริญ กรุงเทพฯ
นางสาวแรมรุ้ง กล่าวว่า ผู้สูงอายุ เป็นกลุ่มเป้าหมายกลุ่มหนึ่งที่อยู่ในความดูแลของกระทรวง พม. โดยเฉพาะผู้สูงอายุ ที่ยากไร้ ถูกทอดทิ้ง ขาดผู้อุปการะเลี้ยงดู ไม่มีที่อยู่อาศัย หรืออยู่กับครอบครัวไม่มีความสุข โดยศูนย์พัฒนาการจัดสวัสดิการสังคมผู้สูงอายุบ้านบางแค จะรับเข้าดูแล โดยจัดบริการด้านปัจจัยสี่ ด้านการแพทย์ ด้านสังคม และสังคมสงเคราะห์ เพื่อให้ผู้สูงอายุได้มีคุณภาพชีวิตที่ดีขึ้น การจัดงานฌาปนกิจผู้สูงอายุประจําปี 2566 ที่พักในศูนย์พัฒนาการจัดสวัสดิการสังคมผู้สูงอายุบ้านบางแค เป็นกิจกรรมที่จัดให้แก่ผู้สูงอายุที่ถึงแก่กรรม ไม่มีญาติมารับศพ หรือญาติไม่สามารถประกอบพิธีทางศาสนาได้ ซึ่งเป็นการจัดสวัสดิการในวาระสุดท้ายของชีวิตให้แก่ผู้สูงอายุ ซึ่งในปีนี้มีผู้สูงอายุที่ถึงแก่กรรมและจะทําการฌาปนกิจศพ จํานวน 30 ราย โดยศูนย์พัฒนาการจัดสวัสดิการสังคมผู้สูงอายุบ้านบางแค จะทําพิธีกรรมทางศาสนาให้ โดยมีการจัดสวดพระอภิธรรม 1 คืน และเก็บบรรจุศพไว้ ณ วัดนิมมานรดี เพื่อดําเนินการฌาปนกิจศพพร้อมกันในเดือนมีนาคม ของทุกปี
นางสาวแรมรุ้ง กล่าวเพิ่มเติมว่า สําหรับการจัดงานฌาปนกิจศพผู้สูงอายุครั้งนี้ จัดขึ้นระหว่างวันที่ 15 - 17 มีนาคม 2566 ณ วัดนิมมานรดี เขตภาษีเจริญ กรุงเทพฯ โดยวันพุธที่ 15 มีนาคม 2566 เวลา 18.00 น. มีพิธีสวดพระอภิธรรม วันพฤหัสบดีที่ 16 มีนาคม 2566 มีพิธีสวดพระพุทธมนต์ ถวายภัตตาหารเพลแด่พระสงฆ์ มาติกาบังสุกุล พิธีฌาปนกิจผู้สูงอายุ เวลา 16.00 น. ทั้งนี้ได้รับการอนุเคราะห์การแสดงโขนและดนตรีประกอบจากสํานักการสังคีต กรมศิลปากร โดยมีหน่วยงานภาครัฐ ภาคเอกชน และประชาชนทั่วไป เข้าร่วมงานดังกล่าว และวันศุกร์ที่ 17 มีนาคม 2566 เวลา 08.00 น.มีพิธีเก็บอัฐิ เพื่อนําไปลอยอังคาร ณ ปากอ่าวแม่น้ําเจ้าพระยา จังหวัดสมุทรปราการ
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-“สุริยะ” เข้ากระทรวงอุตฯ วันสุดท้าย กล่าวอำลาข้าราชการ ขอบคุณในความร่วมแรงร่วมใจ  ผลักดันอุตสาหกรรมไทยสู่ความสำเร็จอย่างเป็นรูปธรรม
วันศุกร์ที่ 17 มีนาคม 2566
17/03/2566
“สุริยะ” เข้ากระทรวงอุตฯ วันสุดท้าย กล่าวอําลาข้าราชการ ขอบคุณในความร่วมแรงร่วมใจ  ผลักดันอุตสาหกรรมไทยสู่ความสําเร็จอย่างเป็นรูปธรรม
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เผย 4 ปีในการดํารงตําแหน่งรัฐมนตรีกระทรวงอุตฯ ประทับใจและภูมิใจที่สุด ตอกย้ําความเป็นกระทรวงฯ ที่ให้ความช่วยเหลือด้านอุตสาหกรรมระดับใหญ่ SMEs และฝึกอาชีพประชาชน ให้ผ่านพ้นวิกฤติเศรษฐกิจจากโควิด19
วันนี้ (17 มีนาคม 2566) ที่กระทรวงอุตสาหกรรม นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวในระหว่างการประชุมนัดสุดท้ายร่วมกับผู้ช่วยรัฐมนตรีประจํากระทรวงอุตสาหกรรม ที่ปรึกษารัฐมนตรีว่าการกระทรวงอุตสาหกรรม ปลัดกระทรวงอุตสาหกรรม รองปลัดกระทรวงอุตสาหกรรม ผู้ตรวจราชการกระทรวงอุตสาหกรรม อธิบดีทุกกรม ผู้ว่าการการนิคมอุตสาหกรรมแห่งประเทศไทย (กนอ.) และผู้บริหารระดับสูงของกระทรวงอุตสาหกรรม จาก ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ ธพว. และสถาบันเครือข่าย โดยระบุว่า ตลอด 4 ปีที่ผ่านมา มีความประทับใจ ซาบซึ้งใจ และความภาคภูมิใจต่อการดํารงตําแหน่งรัฐมนตรีว่าการกระทรวงอุตสาหกรรม เพราะได้รับความร่วมมือจากทุกฝ่ายในการร่วมกันผลักดันอุตสาหกรรมไทยทั้งระดับมหภาค SMEs และพี่น้องประชาชนโดยการฝึกอาชีพ ให้ผ่านพ้นวิกฤติเศรษฐกิจในช่วงสถานการณ์โรคโควิด-19 ไปได้อย่างดี อีกทั้งกระทรวงอุตสาหกรรม ไม่เคยถูกยื่นอภิปรายไม่ไว้วางใจในรายกระทรวง แสดงให้เห็นถึงศักยภาพการบริหารอย่างมีประสิทธิภาพ โปร่งใส ซึ่งทั้งหมดเกิดจากความร่วมมือร่วมใจกันเป็นน้ําหนึ่งใจเดียวกันของพวกเราชาวอุตสาหกรรม
“ทุกครั้งที่ผมพ้นตําแหน่งจากกระทรวงอุตสาหกรรม ผมรู้สึกใจหายจริงๆ เพราะรู้สึกอาลัยถึงความมีน้ําใจของพวกท่านทุกคน หลังจากนี้ผมจะทํางานทางการเมืองต่อไป ซึ่งในภาคหน้าผมอาจมีโอกาสมาทํางานที่กระทรวงอุตสาหกรรมอีกครั้งก็เป็นได้” นายสุริยะ กล่าว
สําหรับการอําลาข้าราชการในครั้งนี้ รัฐมนตรีว่าการกระทรวงอุตสาหกรรม ได้มีการไหว้พระภูมิเจ้าที่ประจํากระทรวงอุตสาหกรรม สักการะพระนารายณ์สิ่งศักดิ์สิทธิ์ประจํากระทรวงอุตสาหกรรม โดยตลอดเวลาของกิจกรรมบรรยากาศเป็นไปอย่างอบอุ่น คณะผู้บริหารกระทรวงอุตสาหกรรม ได้มอบพวงมาลัย และดอกกุหลาบ เพื่อแสดงออกถึงความรักความห่วงใยของข้าราชการ พนักงาน และลูกจ้าง กระทรวงอุตสาหกรรม ที่มาร่วมส่งรัฐมนตรีว่าการกระทรวงอุตสาหกรรมในครั้งนี้ด้วย
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานในการประชุมคณะกรรมการประเมินบุคคลตำแหน่งนักวิเคราะห์นโยบายและแผน ระดับชำนาญการ และระดับชำนาญการพิเศษ ครั้งที่ 1/2566 ผ่านสื่ออิเล็กทรอนิกส์
วันศุกร์ที่ 17 มีนาคม 2566
รองปลัดกระทรวงเกษตรและสหกรณ์เป็นประธานในการประชุมคณะกรรมการประเมินบุคคลตําแหน่งนักวิเคราะห์นโยบายและแผน ระดับชํานาญการ และระดับชํานาญการพิเศษ ครั้งที่ 1/2566 ผ่านสื่ออิเล็กทรอนิกส์
รองปลัดกระทรวงเกษตรและสหกรณ์เป็นประธานในการประชุมคณะกรรมการประเมินบุคคลตําแหน่งนักวิเคราะห์นโยบายและแผน ระดับชํานาญการ และระดับชํานาญการพิเศษ ครั้งที่ 1/2566 ผ่านสื่ออิเล็กทรอนิกส์
วันพฤหัสบดีที่ 16 มีนาคม พ.ศ. 2566 เวลา 13.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานในการประชุมคณะกรรมการประเมินบุคคลตําแหน่งนักวิเคราะห์นโยบายและแผน ระดับชํานาญการ และระดับชํานาญการพิเศษ ครั้งที่ 1/2566 ผ่านสื่ออิเล็กทรอนิกส์
การประชุมดังกล่าว เพื่อรับทราบการแต่งตั้งคณะกรรมการประเมินบุคคลเพื่อเลื่อนขึ้นแต่งตั้งให้ดํารงตําแหน่งประเภทวิชาการ ระดับชํานาญการ และระดับชํานาญการพิเศษ ของสํานักงานปลัดกระทรวงเกษตรและสหกรณ์ และสํานักงานรัฐมนตรี รับทราบหลักเกณฑ์ วิธีการ และเงื่อนไขการเลื่อน การย้าย การโอน ข้าราชการพลเรือน เพื่อแต่งตั้งให้ดํารงตําแหน่งประเภทวิชาการ ระดับชํานาญการพิเศษ ลงมา ของสํานักงานปลัดกระทรวงเกษตรและสหกรณ์
และพิจารณากําหนดหลักเกณฑ์ในการประเมินบุคคลเพื่อเลื่อนขึ้นแต่งตั้งให้ดํารงตําแหน่งนักวิเคราะห์นโยบายและแผนระดับชํานาญการพิเศษ การนับระยะเวลาขั้นต่ําในการดํารงตําแหน่งหรือเคยดํารงตําแหน่งในสายงานที่เกี่ยวข้อง หรือเกื้อกูลกับสายงานที่จะแต่งตั้ง ตําแหน่งนักวิเคราะห์นโยบายและแผน ระดับชํานาญการพิเศษ จํานวน 2 ราย ตําแหน่งนักวิเคราะห์นโยบายและแผน ระดับชํานาญการ จํานวน 2 ราย
รัฐบาลไทย-ข่าวทำเนียบรัฐบาล-ธอส. จัดทำมาตรการแก้หนี้ ดอกเบี้ย 0% นาน 10 เดือน ที่งานมหกรรมการเงินเพื่อครูไทย 4 ภูมิภาค ครั้งที่ 3 จ.พิษณุโลก 18-19 มี.ค. 2566
วันศุกร์ที่ 17 มีนาคม 2566
17/03/2566
ธอส. จัดทํามาตรการแก้หนี้ ดอกเบี้ย 0% นาน 10 เดือน ที่งานมหกรรมการเงินเพื่อครูไทย 4 ภูมิภาค ครั้งที่ 3 จ.พิษณุโลก 18-19 มี.ค. 2566
ธอส.นํามาตรการแก้หนี้และผลิตภัณฑ์ทางการเงินเข้าร่วมงานมหกรรมการเงินเพื่อครูไทย 4 ภูมิภาค ครั้งที่ 3 จ.พิษณุโลก เพื่อให้ข้าราชการครูและบุคลากรทางการศึกษาใน จ.พิษณุโลก ตาก เพชรบูรณ์ สุโขทัย และอุตรดิตถ์ ได้รับความช่วยเหลืออย่างครบวงจรและมีคุณภาพชีวิตดี
ธนาคารอาคารสงเคราะห์ (ธอส.) นํามาตรการแก้หนี้และผลิตภัณฑ์ทางการเงินเข้าร่วมงานมหกรรมการเงินเพื่อครูไทย 4 ภูมิภาค ครั้งที่ 3 จ.พิษณุโลก เพื่อให้ข้าราชการครูและบุคลากรทางการศึกษาใน จ.พิษณุโลก ตาก เพชรบูรณ์ สุโขทัย และอุตรดิตถ์ ได้รับความช่วยเหลืออย่างครบวงจรและมีคุณภาพชีวิตที่ดีขึ้น นําโดยมาตรการช่วยเหลือลูกค้าปัจจุบันของธนาคาร มาตรการ 22 [M22] สําหรับลูกค้าข้าราชการครูและบุคลากรทางการศึกษาของรัฐหรือเอกชน ที่ยังคงรับราชการและ/หรือเป็นข้าราชการบํานาญ ที่กู้เงินกับธนาคารมาแล้วไม่น้อยกว่า 1 ปี ที่มีสถานะ NPL หรือ สถานะ NPL ที่อยู่ระหว่างการใช้มาตรการ/ปรับโครงสร้างหนี้ ให้ผ่อนเงินงวดต่ําพร้อมลดอัตราดอกเบี้ยเงินกู้พิเศษ 2 ปี เริ่มต้นเดือนที่ 1-10 ชําระเพียงงวดละ 1,000 บาท อัตราดอกเบี้ย 0% ต่อปี (ตัดชําระเงินต้นทั้งหมด) และ บ้านมือสอง ธอส. ทําเลดีทั่วประเทศมาจําหน่ายพร้อมส่วนลดสุด 50% จากราคาประเมิน ในปัจจุบัน พร้อมสิทธิ์ผ่อนดาวน์นาน 36 เดือน โดยไม่มีดอกเบี้ย และจองซื้อทรัพย์ออนไลน์และวางเงินประกัน 5,000 บาท ในวันทําสัญญาจะซื้อจะขาย (เงื่อนไขเป็นไปตามที่ธนาคารกําหนด) พิเศษ!! รับฟรีของสมนาคุณสําหรับลูกค้าที่จองซื้อบ้านมือสอง ธอส. โดยสามารถจองสิทธิ์ซื้อและเลือกดูทรัพย์ได้ที่ Application : GHB ALL HOME ทั้งนี้ งานมหกรรมการเงินเพื่อครูไทยฯ ครั้งที่ 3 จัดขึ้นระหว่างวันที่ 18-19 มีนาคม 2566 ณ โรงแรม ดิ อิมพีเรียล โฮเทล แอนด์ คอนเวนชั่น เซ็นเตอร์ จ.พิษณุโลก สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL, GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-ดีอีเอส ประชุมการประเมินความเสี่ยงการทุจริตและการประเมินความเสี่ยงการทุจริตเชิงนโยบาย
วันศุกร์ที่ 17 มีนาคม 2566
ดีอีเอส ประชุมการประเมินความเสี่ยงการทุจริตและการประเมินความเสี่ยงการทุจริตเชิงนโยบาย
ดีอีเอส ประชุมการประเมินความเสี่ยงการทุจริตและการประเมินความเสี่ยงการทุจริตเชิงนโยบาย
วันนี้ (17 มี.ค. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานกล่าวเปิดงาน การประเมินความเสี่ยงการทุจริตและการประเมินความเสี่ยงการทุจริต เชิงนโยบายในการดําเนินงานโครงการขนาดใหญ่ ประจําปีงบประมาณ พ.ศ. 2566 โดยมีหน่วยงานและเจ้าหน้าที่เกี่ยวข้อง เข้าร่วม ณ โรงแรมทีเค พาเลช แอนด์ คอนเวนชั่น
______________________
รัฐบาลไทย-ข่าวทำเนียบรัฐบาล-รองปลัดดีอีเอส ร่วมประชุมจัดทำแผนรับมือการสื่อสารในภาวะวิกฤต
วันศุกร์ที่ 17 มีนาคม 2566
รองปลัดดีอีเอส ร่วมประชุมจัดทําแผนรับมือการสื่อสารในภาวะวิกฤต
รองปลัดดีอีเอส ร่วมประชุมจัดทําแผนรับมือการสื่อสารในภาวะวิกฤต
วันนี้ (17 มี.ค. 66) นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมโครงการจ้างที่ปรึกษาดําเนินโครงการศึกษาแนวทางในการบริหารจัดการด้านระบบสื่อสารในภาวะวิกฤต ประจําปีงบประมาณ 2566 เพื่อให้หน่วยงานทุกระดับมีแผนดําเนินการ และมีฐานข้อมูลในการรับมือสถานการณ์วิกฤตด้านการสื่อสาร ให้เป็นทิศทางเดียวกัน ซึ่งจะนําไปสู่การสร้างคู่มือสื่อสารวิกฤตแห่งชาติ (National Interoperability Field Operations Guide) ของประเทศต่อไป โดยมี อาจารย์ วัชระ อมศิริ ผู้จัดการโครงการ อาจารย์ ดร. ศิรินันต์ สุวรรณโมลี ผู้เชี่ยวชาญด้านนโยบาย และคณะ เข้าร่วม ณ ห้องประชุม 601 ชั้น 6 สป.ดศ.
_____________________
รัฐบาลไทย-ข่าวทำเนียบรัฐบาล-ธ.ก.ส. ร่วมพิธีลงนามบันทึกสัญญาซื้อขายผลผลิตมันสำปะหลังเส้น
วันศุกร์ที่ 17 มีนาคม 2566
17/03/2566
ธ.ก.ส. ร่วมพิธีลงนามบันทึกสัญญาซื้อขายผลผลิตมันสําปะหลังเส้น
ผู้ช่วย ผจก.ธ.ก.ส. เป็นประธานและสักขีพยานในการลงนามบันทึกสัญญาซื้อขายผลผลิตมันสําปะหลังเส้น ระหว่างสหกรณ์การเกษตรเพื่อการตลาดลูกค้า ธ.ก.ส. กําแพงเพชร จํากัด กับบริษัท ทาปิโอกา อินเตอร์ คอร์ปอเรชั่น จํากัด
นายสุภาษิต ศุภวุฒิ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เป็นประธานและสักขีพยานในการลงนามบันทึกสัญญาซื้อขายผลผลิตมันสําปะหลังเส้น ระหว่างสหกรณ์การเกษตรเพื่อการตลาดลูกค้า ธ.ก.ส. กําแพงเพชร จํากัด (สกต. กําแพงเพชร) กับบริษัท ทาปิโอกา อินเตอร์ คอร์ปอเรชั่น จํากัด เพื่อเปิดช่องทางการตลาดให้กับเกษตรกร ผู้ประกอบการและสถาบันเกษตรกร โดยสนับสนุนให้ สกต. กําแพงเพชร จํากัด เป็นหัวขบวนในการรวบรวมมันสําปะหลังเส้นส่งขายไปยังประเทศจีน จํานวน 10,000 ตัน (10,000,000 กิโลกรัม)
ทั้งนี้ สกต. กําแพงเพชร จะเป็นผู้รวบรวมผลผลิตมันสําปะหลังเส้นจากเกษตรกรสมาชิกโดยตรง คัดเลือกเฉพาะมันสําปะหลังที่มีอายุ 8 - 12 เดือน ความชื้นไม่เกิน 15% และทรายไม่เกิน 4% ให้กับบริษัท ทาปิโอกา อินเตอร์ คอร์ปอเรชั่น จํากัด ซึ่งบริษัทฯ จะรับซื้อในราคากิโลกรัมละ 8.60 บาท คิดเป็นมูลค่า 86,000,000 บาท (แปดสิบหกล้านบาทถ้วน) โดยแบ่งการส่งมอบเป็น 2 รอบ รอบแรกจํานวน 5,000 ตัน ผู้ซื้อจะขนสินค้าให้แล้วเสร็จภายในวันที่ 30 มีนาคม 2566 รอบ 2 จํานวน 5,000 ตัน ผู้ซื้อจะขนสินค้าให้แล้วเสร็จภายใน 30 พฤษภาคม 2566 การเชื่อมโยงและการจับคู่ธุรกิจ นับเป็นการเพิ่มประสิทธิภาพและศักยภาพในการขายผลผลิตทางการเกษตรให้แก่เกษตรกร ผู้ประกอบการ และสถาบันเกษตรกร อีกทั้งยังเป็นการเพิ่มทักษะในการดําเนินธุรกิจให้แก่ สกต. ซึ่งเป็นองค์กรของเกษตรกรให้มีขีดความสามารถในการแข่งขัน พร้อมสร้างความสมดุลราคาให้กับสินค้าเกษตรต่อไป